Everyday Zulu - Wikipedia, déi fräi Enzyklopedie

# Everyday Zulu

### Vu Wikipedia, der fräier Enzyklopedie.

Everyday Zulu ass eng Lëtzebuerger Musekgrupp.

Everyday Zulu 1998

## [Änneren] D'Geschicht vun Everyday Zulu.

Januar 1992: Den Ender Thilges (Gittar), fréiere Member vun der legendärer lëtzebuerger Rockgrupp Nazz Nazz (mam Frontmann Thierry van Werveke), fänkt eng nei Band un. E puer Membere vun Nazz Nazz maache mat, esou z.B. de Claude Kieffer (Gittar) and den Fern Clees (Mondharmonika). Dobäi koumen den Al Werner (Keyboard), den Ender Frings (Gesang), den Dan Turmes (Bass) an de Steve Troes (Batterie). Alleguer gutt bekannte Museker aus der deemoleger lëtzebuerger Musekzeen.

## [Änneren] Grënnung vun Everyday Zulu

D'Grupp ronderëm den Ender Thilges wor dunn 1993 op Tour an der Tschechescher Republik. Vun Ufank un wor EDZ keng normal Rock & Blues Grupp, an déi eischt CD koum am Abrëll 1994 ënnert dem Numm Touch the Earth eraus. Relativ séier sinn dunn awer verschidde Memberen ofgesprongen an d'Besetzung huert sech geännert. Nei Membere koumen dobäi an zënter 1995-1996 gouf mat folgende Leit gespillt.

- Ender Thilges, (Gittar)
- Al Werner, (Keys)
- Michel Weis, (Batterie)
- Pit Vinkowsky, Dudelsak
- Mario Bruns, (Gesank)
- Ronny Mullenders, (Bass)

Den talentéierten Pit Vinkowsky huet dann Band op de Wee vum Folk bruecht. Vum Joer 1998 un sinn dann déi verschidden Elementer aus Rock, Folk, Celtic Rock, Heavy Metal verschmolz an hunn zum typischen Klangbild gefouert wat haut de Sound vun Clanrock ausmécht.

Am Joer 1999 koum dann den Album Welcome to my kingdom eraus, deen och d'Basis war fir e Video Clip op Stéck Apeman. Am Joer 2000 huet Band et fäerdeg bruecht, een Top 5 Hit op dem lokale Radiosender RTL ze landen, an zwar mam Steck Den Essegkrou.

Den Essegkrou war während 12 Wochen an den Top Ten Charts vertrueden. Eng Leeschtung, déi keng aaner Lëtzebuergech Band virdru fäerdech bruet hat. Déi folgend CD The Colour Tracks (Release 1500 CDs) wor ausverkaaf banne 4 Méint.

Musek vun (demmools nach EDZ) gouf fir verschidde Reklamme benotzt, wei z.B. fir de Pub-Spot vum Lëtzebuerger Land, deen op der Expo 2000 zu Hannover gewise gouf. Verschidden Optrëtter an der lokaler Tëlee goufen et och.

Am Joer 2001 huet den Ronni Mullenders EDZ verlooss a gouf ersat durch den jonken talentéierte Bassist Max Frantzen.

Am Joer 2003 gouf en däitsche Label Nibelung Records op d'Band opmierksam an huet EDZ ënner Vertrag gehol. Aus kommerzielle Grënn gouf Band gefrot fir den Numm EDZ ze änneren. Dat war dann d'Grënnung vu Clanrock

Iwwert all déi Joren huet EDZ a Clanrock mat folgende Gruppen gespillt: Molly Hatchet, Stan Webb, Be Sharp, Living Blues, Roger Chapman, Savoy Brown, Steppenwolf, Schandmaul, Fury in the Slaughterhouse, Company of the Snakes, Holy Moses, Pink Cream 69, In Extremo, Uriah Heep, Barclay James Harvest, Asia, an nach vill méi.

## [Änneren] Everyday Zulu Discographie

- Everyday Zulu Discographie

## [Änneren] Everyday Zulu Memberen

- Everyday Zulu Memberen

- Ender Thilges, (Gittar)
- Al Werner, (Keys)
- Michel Weis, (Batterie)
- Pit Vinkowsky, Dudelsak
- Mario Bruns, (Gesank)
- Max Frantzen, (Bass)

## [Änneren] Linken

### [Änneren] Kuckt och

- Clanrock

### [Änneren] Um Spaweck

- Homepage Everyday Zulu
- Everyday Zulu Biographie op Englesch

Vun "http://lb.wikipedia.org../../../e/v/e/Everyday_Zulu_1ab1.html"

Category: Musekgruppen

##### Views

- Artikel
- Diskussioun
- Aktuell Revisiounen

##### Sichen